
**Budakörnyéki Önkormányzati Társulás**

**2092 Budakeszi, Fő utca 179.**



**NYÍLT ÜLÉSEN** tárgyalandó!

A határozati javaslat elfogadásához

**egyszerű többség** szükséges.

Meghívott személy(ek): Dr. Darkó Jenő, a Budakeszi Natúrparkért Egyesület elnöke

Mellékletek:

1. Dr. Darkó Jenő tájékoztató levele

2. Összefoglaló a natúrparkok hazai szabályozási környezetéről

#### ELŐTERJESZTÉS

**A Budakörnyéki Önkormányzati Társulás**

**Társulási Tanácsa 2015. november 25-i ülésére**

**Tárgy:** **Döntés a Budakörnyéki Natúrpark megalakulásának támogatásáról**

**Határozati javaslat:**

**Budakörnyéki Önkormányzati Társulás Társulási Tanács …/2015. (XI. 25.) BÖT határozata a Budakörnyéki Natúrpark megalakulásának támogatásáról**

1. A Budakörnyéki Önkormányzati Társulás Társulási Tanácsa támogatja a Budakörnyéki Natúrpark megalakulását.

2. A Budakörnyéki Önkormányzati Társulás Társulási Tanácsa felhatalmazza az elnököt a Budakörnyéki Natúrpark alakuló ülésén való részvételre és a Társulás nevében a megalakulást célzó szándéknyilatkozat aláírására.

3. A Budakörnyéki Önkormányzati Társulás Társulási Tanácsa felkéri az elnököt, hogy a natúrpark elnevezés használatára irányuló kérelem Földművelésügyi Minisztériumhoz történő benyújtása előtt, a várható hozzájárulás mértékének ismeretében tájékoztassa a Társulási Tanácsot.

Felelős: dr. Csutoráné dr. Győri Ottilia elnök

Határidő: 1. pont: azonnal

2. pont: 2015. december 3.

3. pont: kérelem benyújtását megelőző Társulási Tanács ülés

**INDOKOLÁS**

**Tisztelt Képviselő-testület!**

Dr. Darkó Jenő elnök úr, a Budakörnyéki Natúrparkért Egyesület nevében tájékoztatott arról, hogy 2015. december 3-án sor kerül a Budakörnyéki Natúrpark megalakítását célzó szándéknyilatkozat aláírására, levelében egyúttal kérte a Társulás támogatását a megalakításhoz.

A Budakörnyéki Natúrpark a természeti és kulturális örökség megőrzése mellett fontos célként tűzte ki a helyi gazdasági és társadalmi fejlődés elősegítését, a turizmus és rekreáció fejlesztését, így a jövőben fontos szerepet tölthet be a város és szomszédos települések társadalmi, gazdasági és környezeti fejlődésében. A Budakörnyéki Natúrpark megalakulása jelenlegi formájában nem jelent anyagi kötelezettségvállalást a Társulás számára, a tényleges működés megindulása után azonban hozzájárulás fizetése vagy a szervezet társulási intézményként történő integrálása elképzelhető. A Natúrpark elnevezés használata iránti kérelmet az illetékes Földművelésügyi Minisztériumhoz kell benyújtani. A kérelem benyújtása előtt, a várható költségek ismeretében a Társulási Tanács tájékoztatás útján dönt a végleges csatlakozás lehetőségéről, illetve az intézményi szervezet esetleges átalakításáról.

A fentiek fényében kérem a Natúrpark megalakításának támogatását.

Kérem az előterjesztés megtárgyalását és a fenti határozati javaslat elfogadását.

**Budakeszi, 2015. november**

**dr. Csutoráné dr. Győri Ottilia s.k.**

**elnök**